Egerija
Romėnų mitologijoje Egerija (lot. Ēgeria) – italikų nimfa, karaliaus Numos Pompilijaus žmona. Pasakojama, kad Egerijos patartas Numa Pompilijus Romoje įvedė religinius kultus. Karaliui Egerija buvo išpranašavusi, jog tol, kol nebus prarastas iš dangaus nukritęs Ancilės skydas, tol egzistuos Romos miestas. Ilgainiui Egerijos kultas sutapo su Dianos kultu. Mirus Numai Pompilijui, šventojoje Karmentos giraitėje Egerija pavirto tekančiu šaltiniu; semti vandens čia ateidavo vestalės (Ovidijus, „Metamorfozės“ XV. 479).